Ko tēnei pire, āe, kei te whakatū he hararei tūmatanui. E kī ana te pire ka tū tētahi hararei tūmatamui mō Matariki, heoi ko te mea hiranga katoa ko te poua hohonutia o ngā kōrero o te pire ki te mātauranga Māori. Kāore tātou i tētahi hararei e pērā ana. He pire, he hararei e piri ana ki te whenua i ahu mai tēnei whenua nō reira ko tēnei tana mana motuhake, nō reira i kōrerohia e au i mua engari nā mātou nō te waimarie i arahina mātou e te Rōpū Arataki o Matariki, nō reira me mihi anō hoki ki a Tākuta Rangi Matamua i te mea koia tō mātou mātanga mō mātou nei e noho ana ki roto i te Komiti Whiriwhiri Take Māori nāna noa i hautū tērā komiti i mua te tuhi o tēnei o ngā pire, heoi, i noho tahi ia ki a mātou i te wā e piri ana ngā kaupapa katoa mō Matariki ki roto i ngā matapaki kōrero.